31.10.2022
SL
Uradni list Evropske unije
L 282/719 PRILOGA 1
Če obstaja navedba tega dodatka, se kmetijska komponenta (EA) ter, kjer je ustrezno, dodatna dajatev za sladkor („AD S/Z“) ali dodatna dajatev za moko („AD F/M“), določi na osnovi vsebnosti naslednjih snovi: — mlečne maščobe, — mlečne beljakovine, — saharoza/invertni sladkor/izoglukoza, — škrob/glukoza v zadevnem proizvodu.
Ustrezne dodatne oznake za to blago se lahko najdejo v spodnji tabeli 1.
Pri izračunu vsebnosti saharoze/invertnega sladkorja/izoglukoze za določitev pravilne kmetijske komponente znotraj zadevnih tarifnih podštevilk v primerih, ko saharoza ali glukoza ni deklarirana in/ali ni odkrita, je količina, ki se vključi v izračun iz opombe (3) k tabeli 1, količina fruktoze, ki je izražena kot saharoza.
Kmetijska komponenta (v evrih na 100 kilogramov neto mase), ki velja za to blago, se nahaja v stolpcu 2 tabele 2.
Dodatna dajatev za sladkor („AD S/Z“) (v evrih na 100 kilogramov neto mase), ki se nahaja v stolpcu 3 tabele 2, se ne uporablja v celoti, razen, če se tarifni del sklicuje na Prilogo 1 s pomočjo označbe „AD S/Z“; dodatna dajatev za moko („AD F/M“) (v evrih na 100 kilogramov neto mase), ki se nahaja v stolpcu 4, se ne uporablja v celoti, razen, če se tarifni del sklicuje na Prilogo 1 s pomočjo označbe „AD F/M“.